《月夜接友人书》
宋代·赵公豫

湖水春来泛碧波，伊人暌隔怅如何。梅花著露香还艳，竹叶临如色自和。

形影莫亲凭梦寐，中情频写寄诗歌。鱼书忽喜今宵到，复值堂前好月过。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。